b'\n_START_ARTICLE_\nDrenikova ulica, Ljubljana\n_START_SECTION_\nPoimenovanje\n_START_PARAGRAPH_\nUlica je bila uradno poimenovana 25. januarja 1933 po Franu Dreniku, soustanovitelju Ju\xc5\xbenega sokola; predhodno je bila poimenovana Dermotova ulica._NEWLINE_Dolga leta je bila le obrobna makadamska ulica.\n_START_SECTION_\nUrbanizem\n_START_PARAGRAPH_\nPri\xc4\x8dne se na kri\xc5\xbei\xc5\xa1\xc4\x8du s Celov\xc5\xa1ko cesto in Na Jami, medtem ko se kon\xc4\x8da v kri\xc5\xbei\xc5\xa1\xc4\x8du s Samovo in Parmovo ulico._NEWLINE_Pomen ulice se je pove\xc4\x8dal z njeno rekonstrukcijo leta 1977. Tedaj so cesto raz\xc5\xa1irili v \xc5\xa1tiripasovnico, zgradili so cestni podvoz pod \xc5\xbeelezni\xc5\xa1ko progo Ljubljana - Jesenice. Predtem je promet potekal po vzporednih \xc4\x8cernetovi in Jan\xc5\xa1evi ulici. Tam je bil prehod preko \xc5\xbeelezni\xc5\xa1ke proge urejen z zapornicami, ki so bile velikokrat spu\xc5\xa1\xc4\x8dene, zato je prihajalo do dolgih kolon._NEWLINE_Po odprtju novozgrajenega odseka se je promet na \xc4\x8cernetovi in Jan\xc5\xa1evi bistveno zmanj\xc5\xa1al, ukinjen pa je bil tudi \xc5\xbeelezni\xc5\xa1ki prehod med obema cestama. \xc5\xa0tevilne ulice v Spodnji \xc5\xa0i\xc5\xa1ki so zaradi zgrajenega cestnega podvoza presekali, zato so postale "slepe" (Kav\xc5\xa1kova, \xc5\xbdeleznikarjeva, Mazijeva, Maurerjeva, Belja\xc5\xa1ka, Knezova). Za promet sta ostali odprti edinole Verov\xc5\xa1kova in Alja\xc5\xbeeva ulica.\n_START_SECTION_\nJavni potni\xc5\xa1ki promet\n_START_PARAGRAPH_\nPo Drenikovi ulici poteka trasa mestne avtobusne linije \xc5\xa1t. 22. Na vsej cesti je eno postajali\xc5\xa1\xc4\x8de mestnega potni\xc5\xa1kega prometa.'